
Ministru kabineta noteikumi Nr. 178
Rīgā 2026. gada 31. martā (prot. Nr. 17 18. §)
Grozījumi Ministru kabineta 2024. gada 9. janvāra noteikumos Nr. 30 "Eiropas Savienības kohēzijas politikas programmas 2021.–2027. gadam 2.4.1. specifiskā atbalsta mērķa "Veicināt ilgtspējīgu multimodālu mobilitāti, veicinot elektrotransportlīdzekļu izmantošanu" 2.4.1.3. pasākuma "Bezemisiju (bateriju) vilcieni" īstenošanas noteikumi"
Izdoti saskaņā ar Eiropas Savienības fondu 2021.–2027. gada plānošanas perioda vadības likuma 19. panta 6. un 13. punktu
· Izdarīt Ministru kabineta 2024. gada 9. janvāra noteikumos Nr. 30 "Eiropas Savienības kohēzijas politikas programmas 2021.–2027. gadam 2.4.1. specifiskā atbalsta mērķa "Veicināt ilgtspējīgu multimodālu mobilitāti, veicinot elektrotransportlīdzekļu izmantošanu" 2.4.1.3. pasākuma "Bezemisiju (bateriju) vilcieni" īstenošanas noteikumi" (Latvijas Vēstnesis, 2024, 12. nr.; 2025, 174. nr.) šādus grozījumus:
· 1. Izteikt 16.8. apakšpunktu šādā redakcijā:
· "16.8. ekspertīzes, inženieru un būvuzraudzības pakalpojuma izmaksas bateriju elektrovilcienu iegādes procesā;".
· 2. Izteikt 16.9.1. apakšpunktu šādā redakcijā:
· "16.9.1. uzlādes infrastruktūras izmaksas, tai skaitā transformatoru punktu, vadības un barošanas kabeļu un iekārtu, bateriju elektrovilcienu uzlādes iekārtu, uzlādes apakšstaciju un cita aprīkojuma iegādes, piegādes, montāžas, projektēšanas, autoruzraudzības un būvdarbu izmaksas;".
· 3. Izteikt 16.9.2. apakšpunktu šādā redakcijā:
· "16.9.2. vidsprieguma elektrotīkla pieslēguma izmaksas, tai skaitā jaunu barošanas kabeļu līniju un sadales punktu ar uzskaiti projektēšana, autoruzraudzība un izbūve, kā arī nepieciešamās jaudas rezervēšana, lai nodrošinātu uzlādes infrastruktūras darbību;".
· 4. Papildināt ar 16.9.3.1 apakšpunktu šādā redakcijā:
· "16.9.3.1 būvprojekta ekspertīzes, būvuzraudzības un inženierkonsultanta pakalpojumu izmaksas;".
· 5. Papildināt ar 16.9.3.2 apakšpunktu šādā redakcijā:
· "16.9.3.2 izmaksas, kas saistītas ar atļaujas saņemšanu dzelzceļa apakšsistēmas vai tās daļas nodošanai ekspluatācijā un ar izbūvētās infrastruktūras reģistrāciju valsts reģistros un sistēmās;".
· 6. Papildināt ar 16.9.3.3 apakšpunktu šādā redakcijā:
· "16.9.3.3 tehniskās kontroles pakalpojumi, kas saistīti ar satiksmes drošības kontroli un infrastruktūras diagnostiku;".
· 7. Izteikt 17. punktu šādā redakcijā:
· "17. Šo noteikumu 16.2. un 16.8. apakšpunktā minētās izmaksas, kā arī šo noteikumu 16.9. apakšpunktā minētās būvuzraudzības un autoruzraudzības izmaksas kopā nepārsniedz 10 % no projektā plānotajām kopējām attiecināmajām izmaksām."
· 8. Papildināt ar 17.1 punktu šādā redakcijā:
· "17.1 Šo noteikumu 16.2. un 16.8. apakšpunktā minētās izmaksas, kā arī šo noteikumu 16.9. apakšpunktā minētās būvuzraudzības un autoruzraudzības izmaksas nesamazina, ja projekta īstenošanas laikā rodas ietaupījums un  projekta mērķi un rādītāji tiek sasniegti, kā arī ja ticis piemērots līgumsods vai tiek konstatētas neatbilstoši veiktas izmaksas, kas nav saistītas ar šo noteikumu 16.2. vai 16.8. apakšpunktā minētajām izmaksām vai šo noteikumu 16.9. apakšpunktā minētajām būvuzraudzības un autoruzraudzības izmaksām."

